Υπόθεση Μυρτώς Παπαδομιχελάκη

Στην Πάρο, το καλοκαίρι του 2012 εξελίχθηκε μία υπόθεση ξυλοδαρμού και βιασμού εις βάρος μίας ανήλικης κοπέλας, από έναν παράνομο μετανάστη, ονόματι Αχμέτ Βακάς, η οποία τράβηξε μεγάλη προσοχή. Η υπόθεση έγινε ιδιαίτερα γνωστή κατά την εποχή που διαπράχθηκε, καθώς τέθηκαν ζητήματα και περί της παράνομης μετανάστευσης που δεχόταν η χώρα. Οι τραυματισμοί που υπέστη η κοπέλα, αναφερόμενη στα Μέσα ενημέρωσης, απλώς ως Μυρτώ, της προκάλεσαν μόνιμη αναπηρία.

Το συμβάν

Στις 23 Ιουλίου του 2012, μία ανήλικη κοπέλα, ονόματι Μυρτώ Παπαδομιχελάκη, βρέθηκε ημίγυμνη, χτυπημένη και σε κώμα, σε μία από τις πιο δημοφιλείς παραλίες της Πάρου.  Το κεφάλι της είχε υποστεί σφοδρό χτύπημα με πέτρα, που ζυγίζει 5 κιλά. Οι αρχές διέταξαν να διακομιστεί το γρηγορότερο δυνατό σε ένα νοσοκομείο της Αθήνας, ώστε να της παρέχουν καλύτερη φροντίδα, ενώ παράλληλα ξεκίνησαν το ψάξιμο στοιχείων, για να εντοπίσουν τον κακοποιό. 
Στην αρχή οι έρευνες της Αστυνομίας εξέταζαν το περιστατικό ως ατύχημα. Παρ’ όλα αυτά, λίγο καιρό αργότερα, ο ιατροδικαστής Νίκος Καλογριάς, ανακοίνωσε ότι βρέθηκε σπέρμα στο σώμα της κοπέλας, με αποτέλεσμα οι αρχές να αρχίσουν νέες έρευνες, οι οποίες πλέον αφορούσαν βιασμό και σχεδόν θανάσιμο ξυλοδαρμό.

Ύποπτοι

Σύμφωνα με την αναφορά της Αστυνομία, οι αρχικοί ύποπτοι ήταν 12 άνδρες, Έλληνες και μετανάστες, οι οποίοι είτε δούλευαν πέριξ της παραλίας είτε εθεάθησαν πέριξ του σημείου, που διαπράχθηκε το έγκλημα. Φυσικά, όσο η έρευνα προχωρούσε, τόσο μειωνόταν ο αριθμός των υπόπτων και συγκεκριμένα, η έρευνα επικεντρώθηκε σε τέσσερις, μετά από τη βοήθεια μαρτύρων, καταλήγοντας ότι ο ύποπτος εργαζόταν πέριξ της σκηνής του εγκλήματος. 
Συγκεκριμένα, η μητέρα της ανήλικης κοπέλας, κατάθεσε ότι είδε έναν άνδρα με άσπρο παντελόνι και πολύχρωμη μπλούζα να απομακρύνεται από το σημείο. Έτσι, λίγο αργότερα, ο συνάδελφος του Αχμέτ Βακάς, είπε ότι τη μέρα του περιστατικού, ο Βακάς φορούσε ρούχα που ταίριαζαν στην περιγραφή της μητέρας. 
Παρόλα αυτά, στο ενδιάμεσο, ο Αχμέτ Βακάς, είχε ήδη αποχωρήσει από το νησί, καθότι κάποιο συγγενικό του πρόσωπο, ήταν σοβαρά άρρωστο. Ο Αχμέτ Βακάς πιάστηκε αργότερα στην Αθήνα, μετά από τυχαίο έλεγχο που έκανε εκεί η Αστυνομία, αφού, βεβαίως, έγινε ταυτοποίηση του DNA, κι έτσι πλέον θεωρήθηκε ως ο ένοχος του εγκλήματος.

Δράστης

Η σύλληψή του έγινε λίγες μέρες αργότερα στη Νέα Χαλκηδόνα, στην οποία συνελήφθησαν κι άλλοι δύο παράνομοι μετανάστες. Η αστυνομία τον εντόπισε μέσω του κινητού του τηλεφώνου, καθώς επίσης και με τη βοήθεια άλλων μεταναστών, που συνεργάστηκαν με την αστυνομία. 
Κατόπιν έγινε ξανά ταυτοποίηση του DNA, η οποία ταίριαξε με αυτό που βρέθηκε στα ρούχα και στο σώμα της νεαρής κοπέλας. Μετά από αυτό ο Αχμέτ ομολόγησε το έγκλημά του. Ο Αχμέτ Βακάς, αναφέρθηκε, ότι περιέγραφε με απόλυτη ηρεμία το έγκλημα και τις λεπτομέρειες αυτού στην αστυνομία. Σε μέσες άκρες, είπε ότι αρχικά προσπάθησε να κλέψει το κινητό τηλέφωνο της νεαρής κοπέλας, όμως εκείνη προέβαλε αντίσταση. Κατόπιν, τη χτύπησε με μία πέτρα στο κεφάλι, ώσπου αυτή έπεσε αναίσθητη στο έδαφος. Ενόσω η κοπέλα ήταν ανήμπορη πλέον να αμυνθεί εκείνος τη βίασε, συνεχίζοντας και τα χτυπήματα.
Κατά την περίοδο της σύλληψης, ο δράστης είχε προγραμματίσει εκούσια επιστροφή στο Πακιστάν.

Αντιδράσεις

Μετά την ομολογία του, ο δράστης, μεταφέρθηκε στο νησί της Σύρου, όπου κατάθεσε ενώπιον του εισαγγελέα. Κατά τη διάρκεια της μεταφοράς του στο γραφείο του εισαγγελέα, περαστικοί άρχισαν να τον προπηλακίζουν. Υποστηρικτές του ελληνικού εθνικιστικού κόμματος, Χρυσή Αυγή, παρευρέθηκαν στα άγρια στίφη, φωνάζοντας καταγγελίες εναντίον του βιαστή.
Οι διαδηλώσεις παρευρέθηκαν τόσο κατά τη μεταφορά όσο και στη δίκη. Αυτό είχε ως αποτέλεσμα, η αστυνομία φοβούμενη περαιτέρω αντιδράσεις, να ξεκινήσει μία επιχείρηση στον εντοπισμό των παράνομων μεταναστών στο κέντρο της Αθήνας, καθώς και η μετέπειτα απέλασή τους. Ο Υπουργός του Πολίτη, Νίκος Δένδιας, δήλωσε: «ο εντοπισμός και η απέλαση θα συνεχιστούν έως ότου το κέντρο της Αθήνας είναι "καθαρό"». 
Η Χρυσή Αυγή, δήλωσε: «Αρκετά πια με την παράνομη μετανάστευση! Το τρομερό έγκλημα εις βάρος κάποιου Έλληνα ανήλικου, διαπράχθηκε ξανά από έναν παράνομο μετανάστη. Η ανάγκη για πρόσληψη μέτρων είναι απαραίτητη. Κάθε έγκλημα από κάθε παράνομο εξωγήινο πρέπει να είναι καταδικαστέο. Και όποιος μιλήσει για ρατσισμό, τότε ας φιλοξενήσει τον εγκληματία στο σπίτι του. Ο μόνος ρατσισμός που υφίσταται, είναι αυτός εις βάρος των Ελλήνων»
Κατά τη μεταφορά του δράστη από τη Σύρο στο λιμάνι του Πειραιά, προς το κέντρο της Αθήνας, μέλη της Χρυσής Αυγής, εξαγριώθηκαν όχι μόνο από τη συμπεριφορά του βιαστή, αλλά κι από το γεγονός ότι προσπάθησε να αποκρύψει την πραγματική του ηλικία, ώστε να εξασφαλίσει δίκη ως ανήλικος. Έτσι, προσπάθησαν να τον βγάλουν έξω από το περιπολικό για τον λυντσάρουν.

Δίκη

Αρχικά, ο ένοχος, είχε πείσει τους δικαστές ότι επρόκειτο για ανήλικο, ώστε να δικαστεί με ανάλογο τρόπο. Στην αρχή, ανέφερε ότι γεννήθηκε το 1991, ενώ κατόπιν το 1993, ώσπου τελικά είπε ότι γεννήθηκε το 1995. Η ανακρίβεια αυτή οδήγησε τις αρχές να ζητήσουν από την εισαγγελία να προσθέσουν αυτές τις ψευδείς δηλώσεις στη δίκη. Παρόλα αυτά, ο Αχμέτ, δεν άλλαξε τη συμπεριφορά του και συνέχισε να ψεύδεται, αυτό είχε ως αποτέλεσμα, αρχικά να φυλακιστεί για δύο χρόνια. 
Η δίκη ήταν ένα από τα κύρια νέα στα ελληνικά Μέσα. Τελικά, ο δράστης, καταδικάστηκε σε ισόβια κάθειρξη, για τη ληστεία, 18 χρόνια για απόπειρα ανθρωποκτονίας, 18 χρόνια για βιασμό, και 3 μήνες για παράνομη εργασία.

Θύμα

Το θύμα της υπόθεσης ήταν η Μυρτώ Παπαδομιχελάκη, η οποία ήταν 15 ετών κατά το θέρος του 2012. Μετά από ότι της συνέβη, η κοινή γνώμη ευαισθητοποιήθηκε και έγιναν δωρεές για αυτήν, συγκεντρώνοντας περίπου 10 χιλιάδες ευρώ, ώστε να πληρωθούν τα έξοδα θεραπείας.  Κατά τον Οκτώβριο του 2012, το κορίτσι, πλέον είχε ξυπνήσει από το κώμα, και βρισκόταν σε κέντρο αποκατάστασης. 
Το 2013, ο Ανδρέας Λυκουρέντζος, Υπουργός Υγείας τότε, ανακοίνωσε ότι το θύμα θα διακομιστεί σε κλινική των ΗΠΑ, με τα έξοδα πληρωμένα από την κυβέρνηση. Η χρηματοδότηση συνεχίστηκε και με τον επόμενο Υπουργό, Άδωνι Γεωργιάδη. Παρόλα αυτά, υπήρξαν κι άλλοι χρηματοδότες ενώ μαζεύτηκαν και χρήματα από την Ελληνοαμερικανική ένωση στις ΗΠΑ, για τη θεραπεία της στο παιδικό νοσοκομείο του Χάρβαρντ στη Βοστόνη.
Κατά τον Μάιο του 2017, το κέντρο στο οποίο βρίσκεται ανακοίνωσε σε μία εκδήλωση προς τιμήν της ότι σωματικά έχει αποκατασταθεί και ότι θα μπορούσε να γυρίσει σπίτι της. Ωστόσο, παραμένει έως και σήμερα στο κέντρο, καθώς όπως είπε η μητέρα της, ότι μέχρι και σήμερα, δεν κινείται, δεν μιλάει και δεν μπορεί να τραφεί μόνη της.

Επακόλουθα

Το άμεσο επακόλουθο του βιασμού και του ξυλοδαρμού της κοπέλας, έγινε όταν ο Νίκος Δένδιας, Υπουργός του Πολίτη, ανακοίνωσε ότι την έναρξη ενός προγράμματος εντοπισμού και απέλασης παράνομων μεταναστών στο κέντρο της Αθήνας. Εκατοντάδες παράνομοι μετανάστες, πολλοί εξ αυτών Πακιστανοί, συγκεντρώθηκαν και έφυγαν από την Αθήνα.